สวัสดีค่ะ ขออนุญาตสอบถาม เริ่มจากเดือนที่แล้วเข้ารักษาภาวะมีบุตรยาก คุณให้ทานยากระตุ้นไข่ตกวันที่ 5 ของการมีรอบเดือน (ประจำเดือนวันแรก14/08/62)เริ่มทานยา 18/08/62 ในระหว่างนั้นคุณได้ฉีดฮอร์โมนที่ชื่อว่า Proluton จำนวน3ครั้ง เมื่อวันที่ 27/08/62 คุณได้นัดซาวด์ดูไข่ตก ปรากฎมีไข่ตกในวันนั้น และคุณให้กลับมาปฏิบัติการและรอลุ้นให้ประจำเดือนขาด ปกติเป็นคนมีรอบเดือน 28-30 วัน ตอนนี้ผ่านมา 36 วันแล้ว ประจำเดือนยังไม่มา มีเลือดสีน้ำตาลเปื้อนกางเกงในเล็กน้อยอยู่หลายวัน ตรวจการตั้งครรภ์ขึ้นขีดเดียว อยากทราบว่า 1.สาเหตุที่ประจำเดือนไม่มาเกิดจากอะไร? 2.เลือดสีน้ำตาลที่มาแล้วหายไปใช่ประจำเดือนหรือไม่?
สวัสดีค่ะ Proluton เป็นชื่อการค้าของยา Hydroxyprogesterone caproate เป็นฮอร์โมน progesterone มีข้อบ่งใช้สำหรับกรณี ป้องกันการแท้งบุตร คือยาจะทำให้ปากมดลูกหนาขึ้น และทำให้ลดโอกาสที่ตัวอ่อนจะหลุดออกมา ร่วมกับใช้รักษาภาวะที่ไม่สามารถตั้งครรภ์ได้ตามธรรมชาติ โดยจะเหนี่ยวนำให้เกิดไข่ตกประจำเดือนที่มาช้ากว่า 35 วันถือว่ามาช้ากว่าปกติ อาจเกิดจากการตั้งครรภ์ แต่ถ้าหลังจากนั้นกลับมีเลือดออกมาทางช่องคลอด มา 3-7 วันแล้วหยุดไป อาจจะเป็นเลือดประจำเดือน และถ้าตรวจการตั้งครรภ์หลัง 10-14 วันหลังการมีเพศสัมพันธ์แล้วยังให้ผลลบ แสดงว่าอาจจะไม่มีการตั้งครรภ์ค่ะแนะนำกลับไปพบแพทย์เพื่อยืนยันการตั้งครรภ์ซ้ำอีกครั้ง หากยังไม่ตั้งครรภ์ อาจจะต้องรักษาภาวะมีบุตรยาก และเหนี่ยวนำไข่ตกต่อไป ขอเป็นกำลังใจให้ค่ะ